Gorchymyn a wnaed gan Weinidog yr Amgylchedd a Datblygu Cynaliadwy, un o Weinidogion Cymru, ac a osodwyd gerbron Cynulliad Cenedlaethol Cymru o dan adran 10(1) o Ddeddf Anifeiliaid Dinistriol a Fewnforir 1932, i'w gymeradwyo drwy benderfyniad gan Gynulliad Cenedlaethol Cymru.
2012 Rhif (Cy. )
ANIFEILIAID, CYMRU
ANIFEILIAID DINISTRIOL
Gorchymyn Cadw Mincod (Gwahardd) (Cymru) 2012
Gwnaed 8 Mai 2012
Gosodwyd gerbron Cynulliad Cenedlaethol Cymru 8 Mai 2012
Yn dod i rym 1 Mehefin 2012

Mae Gweinidogion Cymru, a hwythau wedi eu bodloni oherwydd arferion dinistriol y rhywogaeth famalaidd anfrodorol sy'n destun y Gorchymyn hwn ei bod yn ddymunol gwahardd neu reoli eu cadw ac i ddifa unrhyw rai a all fod yn rhydd, ac wrth arfer y pwerau a roddwyd gan adran 10(1) o Ddeddf Anifeiliaid Dinistriol a Fewnforir 1932 ac a freiniwyd bellach ynddynt hwy, yn gwneud y Gorchymyn a ganlyn:
1932 p. 12; diwygiwyd adran 11 (dehongli) gan O.S. 1992/3302.
Trosglwyddwyd swyddogaethau'r Gweinidog Amaethyddiaeth, Pysgodfeydd a Bwyd o dan adran 10 o'r Ddeddf i'r Gweinidog hwnnw ac i Ysgrifennydd Gwladol Cymru ar y cyd yn rhinwedd Gorchymyn Trosglwyddo Swyddogaethau (Cymru) 1969 (O.S.1969/388). Trosglwyddwyd y swyddogaethau hynny, i'r graddau y maent yn arferadwy o ran Cymru, i Gynulliad Cenedlaethol Cymru yn rhinwedd erthygl 2 o Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672) ac Atodlen 1 iddo, ac fe'u breiniwyd yng Ngweinidogion Cymru yn rhinwedd adran 162 o Ddeddf Llywodraeth Cymru 2006 a pharagraff 30 o Atodlen 11 iddi (p. 32). Mae Gorchymyn 1999 yn darparu ar gyfer eithriad i'r trosglwyddiad swyddogaethau o dan adran 10 o'r Ddeddf pan fo arfer y swyddogaethau yn ymwneud â mewnforio anifeiliaid y mae'r Ddeddf honno'n ymwneud â hwy ond nid yw'r eithriad hwnnw yn berthnasol i'r Gorchymyn hwn.